ສ່ວນໃຫຍຂອງບາງກອກ ອາດຈະລອດພົ້ນ ຈາກໄພນໍ້າຖ້ວມ
ນາຍົກລັດຖະມົນຕີໄທ ກ່າວວ່າ ສ່ວນໃຫຍ່ ຂອງເຂດບາງກອກ ອາດຈະລອດພົ້ນ ຈາກໄພນໍ້າຖ້ວມ
ນາຍົກລັດຖະມົນຕີໄທ ທ່ານນາງຍິ່ງລັກ ຊິນນະວັດໃຫ້ການຄໍ້າປະກັນແກ່ປະຊາຊົນໃນເຂດ ບາງກອກໃນວັນສຸກມື້ນີ້ວ່າສ່ວນໃຫຍ່ຂອງເຂດນະຄອນຫຼວງຂອງໄທຄວນຈະລອດພົ້ນຈາກ ໄພນໍ້າຖ້ວມ ທີ່ໄດ້ສ້າງຄວາມເສຍຫາຍຮ້າຍແຮງໃຫ້ແກ່ພື້ນທີ່ນຶ່ງສ່ວນສາມຂອງປະເທດນັບ ແຕ່ເດືອນກໍລະກົດເປັນຕົ້ນມາ ນາຍົກຂອງໄທກ່າວຕໍ່ພວກນັກຂ່າວວ່າ ເຂດທີ່ຢູ່ທາງນອກອອກໄປຂອງນະຄອນຫຼວງອາດ ຈະປະເຊີນກັບບັນຫາບາງຢ່າງ ແຕ່ຢູ່ໃນເຂດໃຈກາງຂອງບາງກອກ ໄດ້ມີການປ້ອງກັນຢ່າງ ເຂັ້ມແຂງແລະສະຖານະການຍັງຢູ່ພາຍໃຕ້ການຄວບຄຸມ ສູນກາງບັນເທົາທຸກໄພນໍ້າຖ້ວມໃນເຂດບາງກອກ ລາຍງານໃນວັນພະຫັດວານນີ້ວ່າ ນໍ້າໄດ້ ເຮັດໃຫ້ປະຕນໍ້າທີ່ສຳຄັນແຕກຊຶ່ງໄດ້ສ້າງຄວາມຕື່ນຕົກໃຈໃຫ້ແກ່ປະ ຊາຊົນຈຳນວນນຶ່ງ ແຕ່ ພວກເຈົ້າໜ້າທີ່ໄດ້ຖອນລາຍງານດັ່ງກ່າວຢ່າງໄວໂດຍເອີ້ນວ່າເປັນຄວາມຜິດພາດ ມີຜູ້ເສຍຊີວິດເກືອບ 300 ຄົນຢູ່ທີ່ປະເທດໄທຊຶ່ງສ່ວນໃຫຍ່ແລ້ວແມ່ນຢູ່ໃນແລະກໍອ້ອມແອ້ມ ນະຄອນອະຍຸດທະຍາ ອັນເປັນເມືອງທີ່ເຕັມໄປດ້ວຍວັດວາເກົ່າແກ່ທີ່ຕັ້ງຢູ່ທາງທິດເໜືອບາງ ກອກ ເຈົ້າໜ້າທີ່ເວົ້າວ່າ 61 ຂອງຈຳນວນທັງໝົດ 76 ຈັງຫວັດຂອງໄທ ໄດ້ປະສົບກັບໄພ ນໍ້າຖ້ວມຊຶ່ງ ໄດ້ສ້າງຜົນກະທົບໃຫ້ແກ່ປະຊາຊົນ 8 ລ້ານຄົນ ສ່ວນຢູ່ທີ່ຫວຽດນາມ ເຈົ້າໜ້າທີ່ລາຍງານໃນວັນພະຫັດວານນີ້ວ່າ ມີຜູ້ເສຍຊີວິດຕື່ມອີກ 9 ຄົນຈາກໄພນໍ້າຖ້ວມ ຊຶ່ງໄດ້ສ້າງຄວາມເສຍຫາຍໃຫ້ແກ່ບໍລິເວນທັງໝົດຂອງເຂດອ່າງແມ່ນໍ້າ ຂອງ ແລະພວກນັກພະຍາກອນອາກາດທຳນາຍວ່າ ຈະມີຝົນຕົກໜັກເພີ່ມຕື່ມຢູ່ໃນບໍລິເວນ ດັ່ງກ່າວໃນໄລຍະສອງສາມມື້ຂ້າງໜ້ານີ້ ຈຳນວນຜູ້ເສຍຊີວິດຍ້ອນໄພນໍ້າຖ້ວມທັງໝົດຢູ່ໃນ ຫວຽດນາມມີແລ້ວຢ່າງນ້ອຍ 43 ຄົນ